Aliko Dangote (alizaliwa 10 Aprili 1957) ni mfanyabiashara nchini Nigeria. Yeye ni mmiliki wa Dangote Group, ambayo ina shughuli katika Nigeria na nchi nyingine kadhaa za Afrika. Msaidizi tajiri wa Rais mstaafu, Olusegun Obasanjo na chama tawala cha People's Democratic Party (PDP), Dangote huendesha biashara ya bidhaa ya Nigeria kupitia kampuni yake na kujuana na wanasiasa. Akiwa na mali ya karibu dola bilioni 2.5, alihesabiwa na Forbes kama mmoja wa watu wenye asili ya Afrika tajiri kabisa, nyuma ya Mohammed Al Amoudi (bilioni $ 9,0) na Oprah Winfrey (bilioni $ 2,7). Mnamo Novemba 2021, Sani Dangote, Makamu wa Rais (VP) wa Kundi la Dangote na mdogo wa Aliko Dangote, aliaga dunia. Kundi la Dangote, awali biashara ndogo iliyoanzishwa mwaka 1977, sasa ni muungano wa makampuni mengi iliyo na thamani ya naira trilioni mingi na iliyo na oparesheni nchini Benin, Ghana, Nigeria na Togo. Biashara za Dangote ni pamoja na usindikaji wa chakula, utengenezaji saruji na kusafirisha mizigo. Kundi la Dangote linatawala soko la sukari nchini Nigeria, kwani yeye ndiye msambazaji mkubwa zaidi wa sukari nchini katika makampuni ya vinywaji laini, watengenezaji pombe na watengenezaji peremende.